OBRAZLOŽENJE UZ IZMJENE I DOPUNE PRORAČUNA GRADA POŽEGE

ZA 2021. GODINU

I. UVOD

Proračun Grada Požege za 2021. godinu usvojilo je Gradsko vijeće Grada Požege na 25. sjednici dana, 8. prosinca 2020. godine (Službene novine Grada Požege, broj: 13/20.).

Zakonska osnova za donošenje Izmjena i dopuna Proračuna Grada Požege za 2021. godinu je u odredbama Zakona o proračunu (Narodne novine, broj: 87/08, 136/12 i 15/15), te Statuta Grada Požege (Službene novine Grada Požege, broj: 2/21.)

II. OBRAZLOŽENJE IZMJENA PRIHODA I PRIMITAKA, RASHODA I IZDATAKA

Proračun Grada Požege za 2021. godinu planiran je u iznosu 169.790.800,00 kn.

Izmjene i dopune Proračuna Grada Požege za 2021. godinu donose se radi uravnoteženja prihoda i rashoda sa njihovim ostvarenjem i projiciranim ostvarenjem do kraja godine, uključivanja rezultata iz protekle godine i promjene i preraspodjele rashoda sukladno Odluci o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 12/21.).

Rashodi i izdaci po programima, aktivnostima i projektima prijašnjeg Upravnog odjela za financije raspoređeni su kroz ovaj rebalans u Upravni odjel za financije i proračun, Upravni odjel za samoupravu i Upravni odjel za imovinsko-pravne poslove. Rashodi Upravnog odjela za samoupravu u većem dijelu raspoređeni su u Upravni odjel za društvene djelatnosti. Dosadašnje šifre programa, aktivnosti i projekata u upravnim tijelima ostaju nepromijenjene u odnosu na plan Proračuna Grada Požege za 2021. godinu.

Ovim Izmjenama i dopunama Proračuna prihodi i primici smanjuju se za 6.830.048,00 kn, odnosno za 4,02 % i sada iznose 160.952.752,00 kn, a rashodi i izdaci smanjuju se za 778.390,00 kn, odnosno za 0,46% i sada iznose 169.012.410,00 kn. Uravnoteženje proračuna je planirano uključenjem rezultata iz prethodne godine u iznosu 6.051.658,00 kn, što sa projiciranim rezultatom u Proračunu Grada za 2021. godinu od 2.008.000,00 kn iznosi 8.059.658,00 kn. Iz navedenog proizlazi da ukupni prihodi i primici sa uključenim prenesenim rezultatom od 8.059.658,00 kn iznose 169.012.410,00 kn, odnosno u visini su planiranih rashoda i izdataka.

U Izmjene i dopune Proračuna Grada Požege za 2020. godinu unesen je preneseni rezultat u iznosu 8.059.658,00 kn, od čega se 7.529.886,00 kn odnosi na Grad, a 529.772,00 kn na vlastite i namjenske prihode proračunskih korisnika kojima je Grad Požega osnivač, kako slijedi: Gradsko kazalište Požega 26.840,00 kn, Gradski muzej -41.853,00 kn, Gradska knjižnica i čitaonica Požega 3.999,00 kn, Dječji vrtić Požega -109.166,00 kn, Javna vatrogasna postrojba Grada Požege 121.251,00 kn, Lokalna razvojna agencija Požega -7.116,00 kn, OŠ Julija Kempfa -24.127,00 kn, OŠ Dobriše Cesarića 129.743,00 kn i OŠ Antuna Kanižlića 430.201,00 kn.

Uz ove Izmjene i dopune Proračuna za 2021. godine priložene su Izmjene i dopune Plana razvojnih programa za 2021. godinu.

Plan i promjena prihoda poslovanja

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 6 | Prihodi poslovanja | 152.972.800,00 | 6.576.952,00 | 4.3% | 159.549.752,00 |
| 61 | Prihodi od poreza | 41.406.500,00 | 1.905.000,00 | 4.6% | 43.311.500,00 |
| 63 | Pomoći iz inozemstva i od subjekata unutar općeg proračuna | 91.385.550,00 | 3.502.445,00 | 3.8% | 94.887.995,00 |
| 64 | Prihodi od imovine | 2.342.700,00 | 204.030,00 | 8.7% | 2.546.730,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 15.815.250,00 | 579.290,00 | 3.7% | 16.394.540,00 |
| 66 | Prihodi od prodaje proizvoda i robe te pruženih usluga i prihodi od donacija | 1.512.000,00 | 535.762,00 | 35.4% | 2.047.762,00 |
| 68 | Kazne, upravne mjere i ostali prihodi | 510.800,00 | - 149.575,00 | -29.3% | 361.225,00 |

Prihodi poslovanja veći su za 4,3%, odnosno za 6.576.952,00 kn, u odnosu na planirane te sada iznose 159.549.752,00 kn. Povećanje prihoda poslovanja odnosi se na:

* povećanje prihoda od poreza za 1.905.000,00 kn ili za 4,6%, od čega je značajnije povećanje poreza i prireza na dohodak za 1.400.000,00 kn, odnosno za 3,6% i poreza na imovinu – porez na promet nekretnina za 500.000,00 kn ili za 20%, temeljem procjene izvršenja do kraja godine
* povećanje pomoći iz inozemstva i od subjekata unutar općeg proračuna za 3.502.445,00 kn, odnosno za 3,8 % kroz slijedeće:

-smanjenje pomoći od međunarodnih organizacija te institucija i tijela EU za 57.134,00 kn i sada iznosi 139.766,00 kn za projekt koji provodi LORA

-povećanje pomoći proračunu iz drugih proračuna za 3.481.822,00kn i sada iznose 32.490.797,00 kn. Ove pomoći se odnose na pomoć iz fiskalnog izravnanja koje nam dodjeljuje Država u planiranom iznosu 16.487.500,00 kn i 16.003.297,00 kn za različite tekuće i kapitalne projekte. Ovim rebalansom mijenjaju se slijedeći značajniji prihodi: Izgradnja i dodatna ulaganja u prometnice i mostove -2.000.000,00 kn, Izgradnja infrastrukture u poduzetničkoj zoni -1.200.000,00 kn, Izgradnja dvorane uz OŠ A. Kanižlića -2.000.000,00 kn, Izgradnja tribine na stadionu Slavonije - 2.600.000,00 kn, Rekonstrukcija trga sv. Trojstva -2.000.000,00 kn, Rasvjeta u dvorani T. Pirc -560.000,00 kn, Implementacija sustava video nadzora -360.000,00 kn, Zelena urbana mobilnost -458.000,00 kn, Petica za dvoje IV. faza -33.920,00 kn, i drugi, uz povećanje prihoda iz Države preko županijskog proračuna za elementarnu nepogodu u iznosu 14.136.617,00 kn, za Požeške bolte, Požešku kuću i dr.

-smanjenje pomoći od izvanproračunskih korisnika za 60.710,00 kn i sada iznose 3.147.290,00 kn. Ovi prihodi planirani su iz izvora HZZ-a za javne radove, od ŽUC-a za održavanje i gradnju cesta, od FZOEU za projekt Vinogradine. Smanjenje se odnosi na smanjenje sredstava za javni rad kod proračunskih korisnika i kapitalnu pomoć kod Grada, uz istovremeno povećanje za nabavu spremnika za prikupljanje otpada, drugi javni rad.

-smanjenje pomoći izravnanja za decentralizirane funkcije za 76.302,00 kn i sada iznose 6.514.098,00 kn, a smanjenje se odnosi na usklađenje iznosa sa odlukom Vlade RH o visini DEC sredstava za 2021. godinu

-povećanje pomoći proračunskim korisnicima koji im nije nadležan za 3.171,443,00 kn i sada iznose 30.059.113,00 kn. Povećanje se odnosi na više planirana sredstva kod sve tri osnovne škole Grada Požege za sredstva od nadležnog ministarstva u ukupnom iznosu 3.433.813,00 kn, smanjenje kod proračunskih korisnika Gradskog kazališta, Gradskog muzeja, Gradske knjižnice i čitaonice, a povećanje kod Dječjeg vrtića, sveukupno proračunski korisnici smanjenje za 262.370,00 kn

-smanjenje pomoći temeljem prijenosa EU sredstava za 3.358.427,00 kn i sada iznose 21.591.178,00 kn. Odnose se na niz projekata koje provodi Grad i proračunski korisnici, te se pomoći smanjuju za 3.246.427,00 kn kod Grada i za 112.000,00 kn kod proračunskih korisnika. -prijenose između proračunskih korisnika istog proračuna povećavaju se za 401.753,00 kn i sada iznose 945.753,00 kn, a odnose se na prijenos sredstava istog proračuna. Navedeno koriste proračunski korisnici i Grad za projekte i međusobne prijenose u partnerskom provođenju projekata ( Požeške bolte, Petica za dvoje, Naša školska užina i dr.).

* povećanje prihoda od imovine za 204.030,00 kn, odnosno za 8,7%, temeljem procjene ostvarenja prihoda do kraja godine od iznajmljivanja imovine, stanova i poslovnih prostora, od koncesija i dr.
* povećanje prihoda od upravnih i administrativnih pristojbi, pristojbi po posebnim propisima i naknada za 579.290,00 kn, odnosno za 3,7%, kroz značajnije smanjenje planiranih upravnih i administrativnih pristojbi i komunalnog doprinosa, a povećanje prihoda po posebnim propisima, što se najviše odnosi na planirane prihode proračunskih korisnika Grada iz sufinanciranja cijene usluga i planirane prihode Grada i proračunskih korisnika s naslova refundacije štete od osiguravajućih društava nakon elementarne nepogode
* povećanje prihoda od prodaje proizvoda i robe te pruženih usluga i prihodi od donacija za 535.762,00 kn, odnosno za 35,4 %, odnosi se jednim dijelom na planirane donacije od trgovačkog društva i neprofitnih organizacija za projekte Festival Aurea fest i nekoliko soft projekata i na planirane donacije kod proračunskih korisnika Grada Požege za programe
* smanjenje prihoda od kazni, upravnih mjera i ostalih prihoda za 149.575,00 kn, odnosno za 29,3%, temeljem procjene ostvarenja ostalih prihoda do kraja godine.

Plan i promjena prihoda od prodaje nefinancijske imovine

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 7 | Prihodi od prodaje nefinancijske imovine | 2.290.000,00 | - 907.000,00 | -39.6% | 1.383.000,00 |
| 71 | Prihodi od prodaje neproizvedene dugotrajne imovine | 1.950.000,00 | - 937.000,00 | -48.1% | 1.013.000,00 |
| 72 | Prihodi od prodaje proizvedene dugotrajne imovine | 340.000,00 | 30.000,00 | 8.8% | 370.000,00 |

Prihodi od prodaje nefinancijske imovine smanjeni su za 907.000,00 kn ili za 39,6% radi značajnijeg smanjenja planiranog prihoda od prodaje neproizvedene dugotrajne imovine - građevinskih zemljišta, a povećanje radi dodjele zemljišta i priključaka braniteljima, te planiranog povećanja od prihoda od prodaje proizvedene imovine, odnosno prodaje opreme.

Plan i promjena rashoda poslovanja

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 3 | Rashodi poslovanja | 111.186.430,00 | 25.774.962,00 | 23.2% | 136.961.392,00 |
| 31 | Rashodi za zaposlene | 55.549.037,00 | 4.076.228,00 | 7.3% | 59.625.265,00 |
| 32 | Materijalni rashodi | 34.036.643,00 | 3.169.426,00 | 9.3% | 37.206.069,00 |
| 34 | Financijski rashodi | 1.613.650,00 | - 412.400,00 | -25.6% | 1.201.250,00 |
| 35 | Subvencije | 2.155.000,00 | 1.889.000,00 | 87.7% | 4.044.000,00 |
| 36 | Pomoći dane u inozemstvo i unutar općeg proračuna | 1.809.000,00 | 838.900,00 | 46.4% | 2.647.900,00 |
| 37 | Naknade građanima i kućanstvima na temelju osiguranja i druge naknade | 4.031.500,00 | - 199.000,00 | -4.9% | 3.832.500,00 |
| 38 | Ostali rashodi | 11.991.600,00 | 16.412.808,00 | 136.9% | 28.404.408,00 |

Rashodi poslovanja povećani su za 25.774.962,00 kn ili za 23,2% u odnosu na planirane te sada iznose 136.961.392,000 kn. Povećanje rashoda poslovanja odnosi se na:

* povećanje rashoda za zaposlene za 4.076.228,00 kn ili za 7,3%. Povećanje na pozicijama bruto plaća, doprinosa na plaće i naknade zaposlenima odnosi se na vrijednosno značajnije povećanje kod osnovnih škola Grada Požege iz izvora Pomoći nadležnog Ministarstva radi isplate redovnih plaća i naknada i plaća po presudama, a manje kod projekata EU koje provodi Grad i proračunski korisnici (Petica za dvoje, Požeški limači, Požeške bolte, Ulaganja u stem područja, i drugi soft projekti), kod novog projekta javnih radova u Gradu Požegi (financiranje iz HZZ), te kod proračunskih korisnika Grada Požege radi poštivanja prava koja proizlaze iz kolektivnih ugovora
* povećanje materijalnih rashoda za 3.169.426,00 kn, odnosno za 9,3% u odnosu na planirane, (odnosi se na smanjenje naknade troškova zaposlenima za 27.861,00 kn, povećanje rashoda za materijal i energiju za 679.399,00 kn, povećanje rashoda za usluge za 2.180.953,00 kn, smanjenje naknade osobama izvan radnog odnosa za 15.530,00 kn te povećanje ostalih nespomenutih rashoda poslovanja za 352.465,00 kn) Na značajnije povećanje rashoda za materijal i energiju, te usluge utjecalo je saniranje šteta nakon dvije elementarne nepogode u Gradu Požegi i prigradskim naseljima, te su povećani rashodi planirani kroz projekte Održavanje komunalne infrastrukture, Javna higijena i zelenilo, Održavanje poslovnih, stambenih prostora, Saniranje elementarne nepogode, te intelektualne usluge u projektu Zelena urbana mobilnost, podjela spremnika i drugo.
* smanjenje financijskih rashoda za 412.400,00 kn, odnosno za 25,6% koje se odnosi na smanjenje rashoda za kamate i dr. financijske rashode, prema procjeni tih rashoda do kraja godine
* povećanje subvencija za 1.889.000,00 kn, odnosno za 87,7%, koje se odnosi na subvencije trgovačkim društvima i to Komunalcu Požega za rad reciklažnog dvorišta i uspostavu sustava povratne naknade, Slavonijabusu za linijski prijevoz, za poticanje zapošljavanja, uz istovremeno smanjenje za smještajne kapacitete, kušaonice, prema dostavljenim zahtjevima
* povećanje pomoći danih u inozemstvo i unutar općeg proračuna za 838.900,00 kn, odnosno za 46,4% (odnosi se na povećanje pomoći inozemnim vladama za 117.000,00 kn radi projekta Ulaganja u partnerska područja Požega-Kreševo, pomoći unutar općeg proračuna za 212.000,00 kn radi projekta Nabava spremnika za odvojeno prikupljanje otpada i Nabava spremnika za odvojeno prikupljanje otpada kod dječjih vrtića, povećanje pomoći proračunskim korisnicima drugih proračuna za 20.000,00 kn za projekt Sufinanciranje Gimnazije u Požegi, smanjenje pomoći temeljem prijenosa EU sredstava za 5.000,00 kn na projektima EU, povećanje prijenosa između proračunskih korisnika istog proračuna za 494.900,00 kn zbog projekta Požeški limači i Naša školska užina II i III.),
* smanjenje naknade građanima i kućanstvima iz proračuna za 199.000,00 kn, odnosno za 4,9%, radi procjene potrebnih rashoda za isplate kroz socijalni program, program subvencioniranja uklanjanja azbesta i druge programe kroz koje se dodjeljuju naknade građanima,
* povećanje ostalih rashoda za 16.412.808,00 kn, odnosno za 136,9% i to: povećanje tekućih donacija za 14.600,00 kn, povećanje kapitalnih donacija za 318.500,00 kn (Darivanje zemljišta i priključaka braniteljima, PŠS oprema, HGSS za uređenje objekta), povećanje ostalih rashoda , od kojih je najznačajnija za isplate naknada štete za 14.153.617,00 kn nakon dvije elementarne nepogode i kapitalnih pomoći za 1.926.091,00 kn (smanjenje projekta Izgradnja vodovoda i kanalizacije, a povećanje Aglomeracije Požega i Izgradnja komunalnih objekata na lokaciji Vinogradine).

Plan i promjena rashoda za nabavu nefinancijske imovine

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 4 | Rashodi za nabavu nefinancijske imovine | 54.644.370,00 | - 25.718.352,00 | -47.1% | 28.926.018,00 |
| 41 | Rashodi za nabavu neproizvedene dugotrajne imovine | 52.000,00 | 250.000,00 | 480.8% | 302.000,00 |
| 42 | Rashodi za nabavu proizvedene dugotrajne imovine | 30.701.370,00 | - 19.239.013,00 | -62.7% | 11.462.357,00 |
| 45 | Rashodi za dodatna ulaganja na nefinancijskoj imovini | 23.891.000,00 | - 6.729.339,00 | -28.2% | 17.161.661,00 |

Rashodi za nabavu nefinancijske imovine manji su za 25.718.352,00 kn ili za 47,1% u odnosu na planirane i sada iznose 28.926.018,00 kn. Promjene se odnose na slijedeće:

-povećanje rashoda za nabavu neproizvedene dugotrajne imovine za 250.000,00 kn za projekt Otkup zemljišta za izgradnju dvorane uz OŠ Antuna Kanižlića,

-smanjenje rashoda za nabavu proizvedene dugotrajne imovine za 19.239.013,00 kn. Smanjenje ovih rashoda odnosi se na niz projekata koji su planirani iz kredita ili pomoći uz sufinanciranje vlastitih izvora Grada za nabavu opreme ili za izgradnju objekata. Vrijednosno značajniji su: Energetski ekološki učinkovita javna rasvjeta, Izgradnja dvorane uz OŠ A. Kanižlića, Rekonstrukcija i dogradnja DRC Vidovci, Zelena urbana mobilnost, Požeške bolte, Rekonstrukcija Trga sv. Trojstva, Izgradnja javne rasvjete, Izgradnja prometnica i mostova i drugi, uz povećanje za planirane nove objekte Izgradnja dječjeg vrtića u Požegi i Mihaljevcima, Povijesni arhiv i drugi.

-smanjenje rashoda za dodatna ulaganja na nefinancijskoj imovini za 6.729.339,00 kn. Smanjenje ovih rashoda odnosi se na niz projekata koji su planirani iz pomoći i uz sufinanciranje Grada za dodatna ulaganja na objektima. Vrijednosno značajniji su: Izgradnja infrastrukture u poduzetničkoj zoni, Požeške bolte, Rasvjeta u dvorani Tomislav Pirc, Izgradnja tribine na stadionu Slavonije, Izgradnja prometnica i mostova, Ulaganja u Gradsko kazalište, Gradsku knjižnicu, Energetska obnova društvenog doma Novo Selo, uz istovremeno povećanje vrijednosno značajnijih projekata: Požeška kuća, Saniranje štete od prirodne nepogode (jedan dio od odštete iz osiguranja), Uređenje objekta Gradske uprave i dr.

Plan i promjena primitaka i izdataka

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
| 8 | Primici od financijske imovine i zaduživanja | 12.520.000,00 | - 12.500.000,00 | -99.8% | 20.000,00 |
| 81 | Primljeni povrati glavnica danih zajmova i depozita | 20.000,00 | 0,00 | 0.0% | 20.000,00 |
| 84 | Primici od zaduživanja | 12.500.000,00 | - 12.500.000,00 | -100% | 0,00 |
| 842 | Primljeni krediti i zajmovi od kreditnih i ostalih financijskih institucija u javnom sektoru | 12.500.000,00 | - 12.500.000,00 | -100% | 0,00 |
| 5 | Izdaci za financijsku imovinu i otplate zajmova | 3.960.000,00 | - 835.000,00 | -21.1% | 3.125.000,00 |
| 54 | Izdaci za otplatu glavnice primljenih kredita i zajmova | 3.960.000,00 | - 835.000,00 | -21.1% | 3.125.000,00 |
| 544 | Otplata glavnice primljenih kredita i zajmova od kreditnih i ostalih financijskih institucija izvan | 3.960.000,00 | - 835.000,00 | -21.1% | 3.125.000,00 |

Primici od financijske imovine i zaduživanja smanjuju se za 12.500.000,00 kn, radi izmjene stavke kod projekta za izgradnju energetski učinkovite javne rasvjete, koji je bio predviđen financirati se iz kredita HBOR-a.

Izdatak za financijsku imovinu i otplate zajmova smanjuju se za planiranu otplatu glavnice kredita kod HBOR-a, koji nije realiziran.

III. OBRAZLOŽENJE IZMJENA PLANA RASHODA PO RAZDJELIMA I PROGRAMIMA

U nastavku se daje obrazloženje izmjena plana rashoda i izdataka po razdjelima - upravnim odjelima, dosadašnjim i novoustrojenim i programima koji se provode kroz te upravne odjele.

Pregled planiranih rashoda i izdataka po upravnim odjelima i proračunskim korisnicima

|  |  |  |  |  |  |
| --- | --- | --- | --- | --- | --- |
|  |  | PLANIRANO | PROMJENA IZNOS | % | NOVI IZNOS |
|  | SVEUKUPNO RASHODI / IZDACI | 169.790.800,00 | - 778.390,00 | - 0,46 | 169.012.410,00 |
| **Razdjel 001** | **UPRAVNI ODJEL ZA FINANCIJE** | **18.000.000,00** | **- 6.740.335,00** | **- 37,45** | **11.259.665,00** |
| Glava 00101 | UPRAVNI ODJEL ZA FINANCIJE | 18.000.000,00 | - 6.740.335,00 | - 37,45 | 11.259.665,00 |
| **Razdjel 002** | **UPRAVNI ODJEL ZA SAMOUPRAVU** | **67.841.220,00** | **- 22.837.254,00** | **- 33,66** | **45.003.966,00** |
| Glava 00201 | UPRAVNI ODJEL ZA SAMOUPRAVU | 13.307.600,00 | - 2.904.475,00 | - 21,83 | 10.403.125,00 |
| Glava 00202 | JAVNE USTANOVE U KULTURI | 8.815.420,00 | - 3.353.731,00 | - 38,04 | 5.461.689,00 |
| Proračunski korisnik 32699 | GRADSKI MUZEJ POŽEGA | 2.229.000,00 | - 916.685,00 | - 41,13 | 1.312.315,00 |
| Proračunski korisnik 32703 | GRADSKA KNJIŽNICA I ČITAONICA POŽEGA | 4.179.250,00 | - 1.419.901,00 | - 33,98 | 2.759.349,00 |
| Proračunski korisnik 32711 | GRADSKO KAZALIŠTE POŽEGA | 2.407.170,00 | - 1.017.145,00 | - 42,25 | 1.390.025,00 |
| Glava 00203 | JAVNE USTANOVE PREDŠKOLSKOG ODGOJA | 8.235.400,00 | - 2.427.450,00 | - 29,48 | 5.807.950,00 |
| Proračunski korisnik 32738 | DJEČJI VRTIĆI POŽEGA | 8.235.400,00 | - 2.427.450,00 | - 29,48 | 5.807.950,00 |
| Glava 00204 | JAVNE USTANOVE ODGOJA I OBRAZOVANJA - OSNOVNE ŠKOLE | 33.745.800,00 | - 12.901.668,00 | - 38,23 | 20.844.132,00 |
| Glava 00204 | JU ODGOJA I OBRAZOVANJA - OSNOVNE ŠKOLE (KATOLIČKA OŠ, PRIJEVOZ UČENIKA, ULAGANJE U GRAĐEVINSKE OBJEKTE) | 1.666.000,00 | -812.386,00 | -48,76 | 853.614,00 |
| Proračunski korisnik 9755 | OŠ "DOBRIŠE CESARIĆA" | 9.919.000,00 | - 2.297.480,00 | - 23,16 | 7.621.520,00 |
| Proračunski korisnik 9763 | OŠ "JULIJA KEMPFA" | 11.288.100,00 | - 4.224.059,00 | - 37,42 | 7.064.041,00 |
| Proračunski korisnik 9771 | OŠ "ANTUNA KANIŽLIĆA" | 10.872.700,00 | - 5.567.743,00 | - 51,21 | 5.304.957,00 |
| Glava 00205 | VIJEĆA MANJINA | 85.000,00 | - 44.070,00 | - 51,85 | 40.930,00 |
| Proračunski korisnik 46786 | GRADSKO VIJEĆE SRPSKE NACIONALNE MANJINE POŽEGA | 85.000,00 | - 44.070,00 | - 51,85 | 40.930,00 |
| Glava 00206 | JAVNA USTANOVA U ŠPORTU | 3.652.000,00 | - 1.205.860,00 | - 33,02 | 2.446.140,00 |
| Proračunski korisnik 48347 | JU ZA UPRAVLJANJE SPORTSKIM OBJEKTIMA U VLASNIŠTVU GRADA POŽEGE-SPORTSKI OBJEKTI POŽEGA | 3.652.000,00 | - 1.205.860,00 | - 33,02 | 2.446.140,00 |
| **Razdjel 003** | **UPRAVNI ODJEL ZA KOMUNALNE DJELATNOSTI I GOSPODARENJE** | **83.949.580,00** | **- 5.580.441,00** | **- 6,65** | **78.369.139,00** |
| Glava 00301 | UPRAVNI ODJEL ZA KOMUNALNE DJELATNOSTI I GOSPODARENJE | 77.961.380,00 | - 5.916.873,00 | - 7,59 | 72.044.507,00 |
| Glava 00302 | VATROGASTVO | 4.131.100,00 | 611.282,00 | 14,80 | 4.742.382,00 |
| Proračunski korisnik 32720 | JAVNA VATROGASNA POSTROJBA POŽEGA | 4.131.100,00 | 611.282,00 | 14,80 | 4.742.382,00 |
| Glava 00303 | JAVNA USTANOVA - LOKALNA RAZVOJNA AGENCIJA | 1.857.100,00 | - 274.850,00 | - 14,80 | 1.582.250,00 |
| Proračunski korisnik 50725 | LOKALNA RAZVOJNA AGENCIJA POŽEGA | 1.857.100,00 | - 274.850,00 | - 14,80 | 1.582.250,00 |
| **Razdjel 004** | **UPRAVNI ODJEL ZA DRUŠTVENE DJELATNOSTI** | **0,00** | **30.192.330,00** | **100,00** | **30.192.330,00** |
| Glava 00401 | UPRAVNI ODJEL ZA DRUŠTVENE DJELATNOSTI | 0,00 | 4.231.320,00 | 100,00 | 4.231.320,00 |
| Glava 00402 | JAVNE USTANOVE U KULTURI | 0,00 | 3.580.770,00 | 100,00 | 3.580.770,00 |
| Proračunski korisnik 32699 | GRADSKI MUZEJ POŽEGA | 0,00 | 1.087.150,00 | 100,00 | 1.087.150,00 |
| Proračunski korisnik 32703 | GRADSKA KNJIŽNICA POŽEGA | 0,00 | 1.683.705,00 | 100,00 | 1.683.705,00 |
| Proračunski korisnik 32711 | GRADSKO KAZALIŠTE POŽEGA | 0,00 | 809.915,00 | 100,00 | 809.915,00 |
| Glava 00403 | JAVNE USTANOVE PREDŠKOLSKOG ODGOJA | 0,00 | 3.212.284,00 | 100,00 | 3.212.284,00 |
| Proračunski korisnik 32738 | DJEČJI VRTIĆ POŽEGA | 0,00 | 3.212.284,00 | 100,00 | 3.212.284,00 |
| Glava 00404 | JAVNE USTANOVE ODGOJA I OBRAZOVANJA - OSNOVNE ŠKOLE | 0,00 | 17.384.026,00 | 100,00 | 17.384.026,00 |
| Glava 00404 | JU ODGOJA I OBRAZOVANJA - OSNOVNE ŠKOLE (KATOLIČKA OŠ, PRIJEVOZ UČENIKA, ULAGANJE U GRAĐEVINSKE OBJEKTE) | 0,00 | 892.386,00 | 100,00 | 892.386,00 |
| Proračunski korisnik 9755 | OŠ "DOBRIŠE CESARIĆA" | 0,00 | 3.675.976,00 | 100,00 | 3.675.976,00 |
| Proračunski korisnik 9763 | OŠ "JULIJA KEMPFA" | 0,00 | 6.060.997,00 | 100,00 | 6.060.997,00 |
| Proračunski korisnik 9771 | OŠ "ANTUNA KANIŽLIĆA" | 0,00 | 6.754.667,00 | 100,00 | 6.754.667,00 |
| Glava 00405 | VIJEĆA MANJINA | 0,00 | 44.070,00 | 100,00 | 44.070,00 |
| Proračunski korisnik 46786 | GRADSKO VIJEĆE SRPSKE NACIONALNE MANJINE POŽEGA | 0,00 | 44.070,00 | 100,00 | 44.070,00 |
| Glava 00406 | JAVNA USTANOVA U SPORTU | 0,00 | 1.739.860,00 | 100,00 | 1.739.860,00 |
| Proračunski korisnik 48347 | JAVNA USTANOVA ZA UPRAVLJANJE SPORTSKIM OBJEKTIMA U VLASNIŠTVU GRADA POŽEGE-SPORTSKI OBJEKTI POŽEGA | 0,00 | 1.739.860,00 | 100,00 | 1.739.860,00 |
| **Razdjel 005** | **UPRAVNI ODJEL ZA IMOVINSKO - PRAVNE POSLOVE** | **0,00** | **380.500,00** | **100,00** | **380.500,00** |
| Glava 00501 | UPRAVNI ODJEL ZA IMOVINSKO - PRAVNE POSLOVE | 0,00 | 380.500,00 | 100,00 | 380.500,00 |
| **Razdjel 006** | **UPRAVNI ODJEL ZA FINANCIJE I PRORAČUN** | **0,00** | **3.806.810,00** | **100,00** | **3.806.810,00** |
| Glava 00601 | UPRAVNI ODJEL ZA FINANCIJE I PRORAČUN | 0,00 | 3.806.810,00 | 100,00 | 3.806.810,00 |

U Upravnom odjelu za financije – razdjel 001 rashodi se smanjuju za 6.740.335,00 kn ili za 37,45% i sada iznose 11.259.665,00 kn, odnosno smanjuju se do procijenjenog iznosa izvršenja po pojedinom programu, aktivnosti i projektu. Program Redovna djelatnost upravnih tijela dosadašnjeg Upravnog odjela za financije, nastavlja se financirati i dijele se između Upravnog odjela za samoupravu - razdjel 002, Upravnog odjela za imovinsko-pravne poslove - razdjel 005 i Upravnog odjela za financije i proračun - razdjel 006 prema potrebnim sredstvima u sljedećem razdoblju.

Uspoređujući rashode programa Redovna djelatnost upravnih tijela kroz sve upravne odjele, koji sadrži aktivnosti i projekte za rashode za zaposlene, materijalne i financijske rashode, otplatu primljenih zajmova, nabavu opreme i rashode lokalnih izbora, isti se smanjuju za 1.141.380,00 kn ili za 6,34% i sada iznose 16.858.620,00 kn. Smanjenje se odnosi na značajnije smanjenje u iznosu 850.000,00 kn kod projekta Otplata primljenih zajmova, obzirom da nije realiziran kredit kod HBOR-a za projekt Energetski ekološki učinkovita javna rasvjeta, za koji je kroz ovaj projekt planirana otplata glavnice i kamate za dio godine. Nadalje, kroz novi Upravni odjel za imovinsko-planske poslove predviđeni su troškovi, koji su se financirali kroz druge upravne odjele u svezi pribavljanja procjena, potvrda, naknada štete, kamata i drugi. Smanjeni su rashodi za projekt Lokalni izbori za 222.500,00 kn, prema realiziranim rashodima, te za projekt Nabava opreme za 172.000,00 kn prema procjeni potrebnih nabava opreme do kraja godine i plaćanja leasinga za vozila, obzirom da se nisu preuzimane nove obveze za leasing vozila.

U Upravnom odjelu za samoupravu - razdjel 002 rashodi se smanjuju za 22.837.254,00 kn ili za 33,66% i sada iznose 45.003.966,00 kn. Upravni odjel za samoupravu preuzima dio rashoda od Upravnog odjela za financije koji se odnose na materijalne troškove za rad svih upravnih tijela, Gradonačelnika i Gradskog vijeća, koji nisu realizirani do sada, zadržava rashode za aktivnosti i projekte iz samoupravnog djelokruga, a rashodi za javne potrebe u kulturi, odgoju i obrazovanju, sportu, socijalnoj skrbi, turizmu i ostalih udruga i društava smanjuju se do procijenjenog iznosa izvršenja po pojedinim programima, aktivnostima i projektima i proračunskim korisnicima iz nadležnosti upravnog odjela i izvršavaju nadalje kroz Upravni odjel za društvene djelatnosti - razdjel 004.

U Upravnom odjelu za društvene djelatnosti - razdjel 004 planirani su rashodi u visini 30.192.330,00 kn za realizaciju programa javnih potreba u kulturi, predškolskom odgoju i školstvu, sportu, socijalnoj skrbi, turizmu i ostalih udruga i društava, u koje su uključeni programi proračunskih korisnika kojima je Grad Požega osnivač.

U nastavku se daje pregled ukupnih promjena kod programa javnih potreba.

Rashodi programa javnih potreba u kulturi za 2021. godinu planirani su u visini 9.960.420,00 kn. Ovim izmjenama proračuna isti se povećavaju za 245.239,00 kn ili za 2,46% i sada iznose 10.205.659,00 kn. Najznačajnije promjene su slijedeće:

-rashodi programa Udruge u kulturi i ostala kulturna događanja povećavaju se za 18.200,00 kn i sada iznose 1.063.200,00 kn, radi smanjenja rashoda za projekt Dan Grada i Grgurevo prema realizaciji i za primljenu donaciju za projekt Festival „Aurea fest“

-rashodi proračunskog korisnika Gradskog muzeja povećavaju se za 170.465,00 kn i sada iznose 2.399.465,00 kn. Povećanje se odnosi na program Redovna djelatnost ustanova u kulturi za nabavu opreme koja se sufinancira sredstvima Ministarstva kulture, rashode za zaposlene prema potpisanom Kolektivnom ugovoru, smanjenje sufinanciranja rashoda za zaposlene kroz projekt Požeške bolte, na povećanje za program Muzejska djelatnost za nabavu ostavštine Matka Peića, uz istovremeno smanjenje drugih muzejskih projekata koji nisu sufinancirani iz Ministarstva kulture.

-rashodi proračunskog korisnika Gradskog kazališta smanjuju se za 207.230,00 kn i sada iznose 2.199.940,00 kn. Smanjenje se odnosi većim dijelom na smanjenje rashoda za predstave i nabavu opreme koja nisu odobrena iz sredstava Ministarstva kulture.

-rashodi proračunskog korisnika Gradska knjižnica i čitaonica povećavaju se za 263.804,00 kn i sada iznose 4.443.054,00 kn. Značajnije povećanje odnosi se na povećanje rashoda za redovnu djelatnost knjižnice obzirom na veće rashode za režijske troškove i troškove održavanja, na saniranje štete nakon elementarne nepogode, na usklađenje rashoda sa potpisanim Kolektivnim ugovorom za zaposlene i smanjenje za projekte knjižnične djelatnosti, obzirom na ostvarene prihode od sufinanciranja prijavljenih programa i vlastitih sredstava.

Rashodi programa javnih potreba u predškolskom odgoju i školstvu za 2021. godinu planirani su u visini 45.014.200,00 kn (nakon izvršene preraspodjele). Ovim izmjenama proračuna isti se povećavaju za 5.422.192,00 kn ili za 12,05% i sada iznose 50.436.392,00 kn. Najznačajnije promjene su slijedeće:

-rashodi programa Stipendije, školarine i druge naknade planirani u visini 576.000,00 kn (nakon izvršene preraspodjele) povećavaju se za 125.000,00 kn, radi procjene potrebnih sredstava i sada iznose 701.000,00 kn

-rashodi programa Sufinanciranje Osnovne katoličke škole u Požegi povećani su za 4.000,00 kn radi sufinanciranja projekta Eko škole i sada iznose 324.000,00 kn

-rashodi novog programa Sufinanciranje Gimnazije u Požegi iznose 20.000,00 kn, a odnose se na sufinanciranje za likovnu radionicu KRUG u iznosu 10.000,00 kn i za nabavu opreme za školu u iznosu 10.000,00 kn

-rashodi novog programa Medni dan iznose 6.000,00 kn, a financiraju se iz sredstava Ministarstva poljoprivrede

-rashodi proračunskog korisnika Dječji vrtić Požega povećani su za 784.834,00 kn i sada iznose 9.020.234,00 kn. Povećanje se u većem dijelu odnosi na rashode za zaposlene - plaće i naknade obzirom na broj zaposlenih, povećana materijalna prava i potpisani Kolektivni ugovor u prvom dijelu godine

-rashodi proračunskih korisnika osnovnih škola Grada Požege povećani su za 4.482.358,00 kn i sada iznose 38.228.158,00 kn. Povećanje se u značajnijem iznosu odnosi na povećanje rashoda za zaposlene, odnosno redovne plaće i značajno povećanje kod sve tri škole za plaće po sudskim presudama, koje financira Ministarstvo znanosti i obrazovanja, na povećanje rashoda za zaposlene u produženom boravku, povećanje troškova prijevoza učenika, te smanjenje rashoda iz sredstava za redovnu djelatnost radi usklađenja sa odobrenim decentraliziranim sredstvima za ovu godinu. Rashodi za dugotrajnu imovinu iz DEC sredstava usmjeravaju se u OŠ Antuna Kanižlića za početak projekta izgradnje dvorane i OŠ Julija Kempfa za uređenje igrališta.

Rashodi javnih potreba u sportu planirani su u iznosu 7.414.000,00 kn. Ovim rebalansom isti se povećavaju za 609.000,00 kn ili za 8,21% i sada iznose 8.023.000,00 kn. Povećanje se odnosi na slijedeće:

-rashodi programa Sportske aktivnosti povećavaju se za 125.000,00 kn, prema prijedlogu Požeškog športskog saveza radi završetka ove sportske sezone

-rashodi programa Sportske manifestacije smanjuju se za 50.000,00 kn, obzirom na kalendar sportskih manifestacija, koje su bile ograničene zbog pandemije COVID 19, koja još nije okončana

-rashodi proračunskog korisnika JU Sportski objekti povećani su za 534.000,00 kn ili za 14,62% i sada iznose 4.186.000,00 kn. Najznačajnije povećanje sredstava proizlazi iz planiranih preko 400.000,00 kn sredstava od odštete od osiguravajućeg društva radi nastalih šteta na više objekata kojima upravlja ta ustanova prilikom prirodne nepogode – tuče, te planiranje povećanja vlastitih prihoda iz naplate ulaznice na bazenima i od iznajmljivanja poslovnih prostora.

Rashodi javnih potreba u socijalnoj skrbi planirani su u 2021. godini u visini 4.074.600,00 kn. Ovim rebalansom isti se smanjuju za 250.000,00 kn ili za 6,14% i sada iznose 3.824.600,00 kn. Promjene se odnose na slijedeće:

-smanjenje kod aktivnosti Obitelj i djeca za 225.000,00 kn radi procjene manjih rashoda za novorođenčad, za ostale naknade iz proračuna u novcu što se odnosi na pomoći učenicima za prehranu i druge pomoći, povećanje za radne bilježnice.

-smanjenje kod aktivnosti Pomoć starijim osobama za 25.000,00 kn radi procjene rashoda koji se odnose na naknade starijim osobama sa nižom mirovinom, smanjenje za održanu akciju povodom Valentinova i za prijevoz umirovljenika, a povećanje za dar umirovljenicima povodom Uskrsa, jer je bilo više zahtjeva nego je moglo biti predviđeno, obzirom da je prva godina te vrste isplate.

Rashodi javnih potreba u turizmu, ostalih udruga i društva i proračunskog korisnika Vijeća srpske nacionalne manjine u 2021. godini planirani su u visini 1.378.000,00. Ovim rebalansom smanjuju se za 83.000,00 kn ili za 6,02% i sada iznose 1.295.000,00 kn. Promjena se odnosi na slijedeće:

-smanjenje rashoda programa Političke stranke za 125.000,00 kn radi isplate naknade izborne promidžbe na lokalnim izborima iz aktivnosti Lokalni izbori,

 -smanjenje rashoda programa Zavod za zapošljavanje Ispostava Požega za 3.000,00 kn za financiranje troškova prijevoza Požega – Osijek na odlazak nezaposlenih na Dane u turizmu, koji nisu realizirani

-povećanje programa Vjerske zajednice u iznosu 5.000,00 kn za članarinu u Zakladi Vrhbosanske biskupije

-povećanje programa Donacije udrugama građana za 40.000,00 kn radi planiranja kapitalne donacije HGSS, Stanici Požega za podizanje nadstrešnice za vozila.

Rashodi Upravnog odjela za komunalne djelatnosti i gospodarenje - razdjel 003 smanjeni su za 5.580.441,00 kn, odnosno za 6,65% i sada iznose 78.369.139,00 kn. Kroz ovaj upravni odjel planirani su programi, projekti i aktivnosti koji proizlaze iz djelokruga ovog upravnog odjela: programi osnovne aktivnosti upravnih tijela, održavanja, ulaganja, gospodarstva, financiranja DVD-a i Vatrogasne zajednice, Civilne zaštite i proračunskih korisnika: Javne vatrogasne postrojbe i Lokalne razvojne agencije Požega.

Rashodi programa Osnovna aktivnost upravnih tijela smanjuje se za 277.000,00 kn ili za 18,33% i sada iznose 1.234.000,00 kn. U okviru smanjenja planirano je povećanje od 308.000,00 kn za materijalne troškove za materijal i održavanje, naknadu Fondu za zaštitu okoliša po rješenju, za rashode za povrate komunalne naknade i komunalnog doprinosa iz prethodnih godina sukladno uputi Ministarstva financija, a značajno smanjenje planiranih troškova za zatezne kamate u iznosu 585.000,00 kn. Troškovi po presudama i zatezne kamate su planirani kroz novoustrojeni upravni odjel Upravi odjel za imovinsko-pravne poslove.

Rashodi programa Održavanje komunalne infrastrukture povećani su za 1.204.999,00 kn ili za 13,42% i sada iznose 10.184.999,00 kn. Kroz navedeno povećanje povećane su slijedeće aktivnosti:

-Održavanje prometnica i mostova za 399.999,00 kn, nakon elementarnih nepogoda – poplave i tuče, planira se povećanje ove stavke, a sukladno programu održavanja

-Održavanje i potrošnja javne rasvjete za 400.000,00 kn, značajnije povećanje rashoda za potrošnju električne energije, zbog nepredvidivosti ukupne potrošnje

-Javna higijena i zelenilo za 485.000,00 kn, nakon elementarnih nepogoda – poplave i tuče, planira se povećanje ove stavke

-Održavanje vodoprivrednih objekata, smanjenje za 80.000,00 kn, radi nerealiziranih rashoda.

Rashodi programa Održavanje poslovnih, stambenih prostora, opreme i drugo povećavaju se za 110.000,00 kn ili za 26,83% i sada iznose 520.000,00 kn. Povećanje je radi održavanja poslovnih prostora i stanova u vlasništvu Grada, osobito nakon elementarnih nepogoda.

Rashodi programa Održavanje spomeničkih vrijednosti smanjuje se za 170.000,00 kn, odnosno za 60,71% i sada iznosi 110.000,00 kn. Smanjenje je radi procjene da se neće realizirati do kraja godine jer nema zahtjeva za donacije.

Rashodi programa Kapitalna ulaganja u komunalnu infrastrukturu smanjuju se za 14.767.126,00 kn ili za 63,22% i sada iznose 8.591.374,00 kn. Kroz navedenu promjenu planirane su slijedeće aktivnosti:

-Izgradnja i dodatna ulaganja u prometnice i mostove - smanjenje za 2.032.217,00 kn i sada iznose 4.529.283,00 kn, sukladno programu gradnje. U proračunu za 2021. godinu planirana su sredstva iz izvora pomoći u visini preko 2.000.0000,00 kn, koja neće biti realizirana, te su aktivnosti koje se mogu izvršiti do kraja godine, planirana iz drugih izvora.

-Izgradnja javne rasvjete - smanjenje za 830.000,00 kn, planirano sukladno programu gradnje, a značajnije smanjenje se odnosi na planirane radove na šetnici uz Orljavu i druge planirane radove.

-Izgradnja vodovoda i kanalizacije - smanjenje za 40.000,00 kn radi procjene da se neće realizirati.

-Uređenje groblja - smanjenje za 5.000,00 kn prema očekivanoj realizaciji radova na grobljima.

-Aglomeracija Požega - povećanje za 500.000,00 kn, sukladno projiciranim troškovima, odnosno dinamici radova

-Izgradnja komunalnih objekata na lokaciji Vinogradine - povećanje sredstava za 1.466.091,00 kn za sufinanciranje izgradnje objekta gotovo u cijelosti iz sredstava naknade za zbrinjavanja otpada koju plaćaju drugi gradovi i općine za zbrinjavanje otpada na području Grada Požege

-Izgradnja infrastrukture u Poduzetničkoj zoni - smanjenje za 1.250.000,00 kn, od čega 1.200.000,00 kn iz planirane pomoći koja nije realizirana

-Energetski ekološki učinkovita javna rasvjeta - smanjenje za 12.576.000,00 kn, od čega je 12.500.000,00 kn planirano iz kredita HBOR-a, koji neće biti realiziran.

Rashodi programa Kapitalna ulaganja u poslovne, stambene prostore, opremu i drugo smanjuju se za 1.629.322,00 kn ili za 37.80% i sada iznose 2.680.678,00 kn. Kroz navedenu promjenu planirane su slijedeće aktivnosti:

-Opremanje dječjih igrališta - povećanje za 80.000,00 kn za potrebne popravke i održavanja

-Ulaganje u zgradu Gradskog kazališta - smanjenje za 40.000,00 kn, jer nisu predviđeni radovi do kraja godine

-Ulaganje u zgradu Gradske knjižnice - smanjenje za 76.000,00 kn, prema planiranoj realizaciji

-Ulaganje u društvene domove - smanjenje za 50.000,00 kn, prema planiranoj realizaciji

-Projekt bežičnog pristupa internetu „HOT SPOT“ - smanjenje za 15.000,00 kn, sredstva neće biti realizirana budući neće biti natječaja za prijavu

-Rekonstrukcija rekreacijskog centra - smanjenje za 81.000,00 kn, usklađenje prema planiranoj realizaciji

-Uređenje Požeške kuće - povećanje za 567.678,00 kn. Radi realizacije projekta, planirano je povećanje sredstava i realizacija pomoći iz prethodnog razdoblja za daljnje radnje u provođenju uređenja.

-Rekonstrukcija stropnog oslika u kući Arch - smanjenje sredstava za 20.000,00 kn, prema očekivanim sredstvima iz izvora pomoći

-Izgradnja dvorane uz osnovnu školu Antuna Kanižlića - smanjenje za 2.250.000,00 kn. Projekt je planiran iz izvora pomoći i vlastitih sredstava. Obzirom da nije bilo natječaja, rashodi za projekt će se financirati iz DEC sredstava osnovnog školstva za kapitalnu izgradnju.

-Ulaganje u objekt Gradske uprave - povećanje za 100.000,00 kn radi planiranja radova na uređenju poslovnog prostora Gradske uprave-pisarnice

-Projekt WIFI4EU- smanjenje za 110.000,00 kn, jer se neće realizirati bez natječaja

-Uređenje otvorenog dijela tržnice - smanjenje za 95.000,00 kn, jer se neće realizirati

-Dogradnja dječjeg vrtića - smanjenje za 150.000,00 kn, jer se neće realizirati, već se pokreću aktivnosti za izgradnju novog vrtića u centru grada i u Mihaljevcima

-Izgradnja dječjeg vrtića u Mihaljevcima - novi projekt u iznosu 60.000,00 kn, radi rješavanja problema kapaciteta dječjih vrtića na području Grada, pokreću se aktivnosti za izgradnju dječjeg vrtića u Mihaljevcima

-Izgradnja zgrade Povijesnog arhiva – novi projekt u iznosu 250.000,00 kn, radi pokretanja aktivnosti za realizaciju projekta, povećavaju se sredstva

-Izgradnja dječjeg vrtića U Požegi – novi projekt u iznosu 200.000,00 kn, radi rješavanja problema kapaciteta dječjih vrtića na području Grada, pokreću se aktivnosti za izgradnju dječjeg vrtića u Požegi.

Rashodi programa Ulaganje u prostorno-plansku dokumentaciju smanjuju se za 239.947,00 kn ili za 30,72% i sada iznose 541.053,00 kn. Rashodi se uglavnom smanjuju radi realizacije u idućem razdoblju po slijedećim aktivnostima i projektima:

-Geodetsko - katastarske usluge - smanjenje za 42.447,00 kn

-Prostorni planovi - povećanje za 60.000,00 kn

-Izrada strategije izgradnje sustava oborinske odvodnje na području Grada Požege - smanjenje za 50.000,00 kn, jer će isti raditi Tekija

-Zaštita i očuvanje nepokretnog kulturnog dobra - Stari Grad - smanjenje za 207.500,00 kn.

Rashodi programa Otkup zemljišta i objekata povećavaju se za 250.000,00 kn radi otkupa zemljišta od časnih sestara za izgradnju dvorane uz OŠ Antuna Kanižlića. Ukupno je planirano 300.000,00 kn za otkup.

Rashodi programa Darivanje zemljišta planiraju se u iznosu 263.000,00 kn radi darivanja zemljišta i priključaka hrvatskim braniteljima s područja Grada Požege.

Rashodi programa Sanacija klizišta povećani su za 235.000,00 kn obzirom da se približava kraj sudskom postupku koji se vodi. Projekt je vezan za ulaganje Hrvatskih voda, te su iz pomoći Hrvatskih voda planirana sredstava u iznosu 185.000,00 kn.

Rashodi programa Ulaganje u digitalnu transformaciju smanjeni su za 155.000,00 kn, a odnose se na provođenje dva projekta i to: Lokalna infrastruktura prometnih podataka Grada Požege – I. faza, koji je planiran iz pomoći i nije realiziran i IKT sustav prometnog upravljanja i održavanja nerazvrstanih cesta, za koji se ne očekuje realizacija.

Rashodi programa Poticanje malog gospodarstva smanjeni su za 130.000,00 kn ili za 52% i sada iznose 120.000,00 kn, a odnose se na slijedeće projekte:

-Subvencije za smještajne kapacitete na području Grada Požege - smanjuju se za 60.000,00 kn prema dostavljenim zahtjevima za sufinanciranje

-Sufinanciranje otvaranja kušaonica na području Grada Požege - smanjuje se za 70.000,00 kn, prema dostavljenim zahtjevima za sufinanciranje.

Rashodi programa subvencije trgovačkim društvima povećani su za 1.619.000,00 kn i sada iznose 2.974.000,00 kn. Odnose se na slijedeće aktivnosti:

-Subvencija gradskog prijevoza - povećanje za 1.115.000,00 kn, sukladno itinireru linijskog prijevoza koji obavljaju

-Subvencija za reciklažno dvorište – povećanje za 504.000,00 kn, za rad reciklažnog dvorišta, prema zahtjevu i procjeni troškova, kao i za troškove uspostavljanja povratne naknade. Planirana sredstva se jednim malim dijelom financiraju iz naknade koje uplaćuju općine koje nemaju reciklažno dvorište.

Rashodi programa Elementarna nepogoda planirani su u iznosu 15.073.617,00 kn, a odnose se na projekt Sanacije štete od prirodne nepogode. Planirana su sredstva iz pomoći u iznosu 14.138.617,00 kn za isplatu naknade za štete poplave i tuče prema odobrenim zahtjevima, a ostatak se odnosi na nabavu kontejnera na NK Slavoniji prilikom sanacije, za materijale, dodatna ulaganja na drugim građevinskim objektima i usluge tekućeg i investicijskog održavanja tih objekata. Prema procjeni 450.000,00 kn je planirano iz odštete od osiguravajućeg društva, a 485.000,00 kn iz sredstava Grada.

Rashodi programa Poticanje zapošljavanja i razvoja poduzetništva planirano je povećanje sredstava za 400.000,00 kn, radi dodjele poticaja obrtnicima i trgovačkim društvima sukladno programu Grada.

Rashodi programa Javni radovi u komunalnom gospodarstvu povećani su za 209.876,00 kn za javne radove, od kojih je jedan završio, ali nije okončan izvještajno, a drugi pod nazivom Otklanjanje posljedica elementarne nepogode je u tijeku.

Rashodi programa Subvencije građanima smanjuje se za 75.000,00 kn ili za 78,95% i sada iznose 20.000,00 kn, a odnose se na subvencioniranje uklanjanja azbestnog pokrova.

Rashodi programa Donacije DVD-u i Vatrogasnoj zajednici smanjuju se za 34.000,00 kn ili 4,36% i sada iznose 746.000,00 kn sukladno zakonskoj obvezi Grada.

Rashodi programa Civilna zaštita povećani su za 5.000,00 kn radi nabave službene zaštitne odjeće i obuće.

Rashodi programa Kapitalna ulaganja u poslovne, stambene prostore, opremu i drugo kroz EU smanjuju se za 8.015.430,00 kn ili za 30,26% i sada iznose 18.471.500,00 kn. Navedena promjena odnosi se na slijedeće projekte:

-Rekonstrukcija i dogradnja DRC Vidovci - smanjenje za 1.000.000,00 kn iz sredstava pomoći, obzirom da se Grad prijavljuje na natječaj

-Zelena urbana mobilnost - smanjenje za 386.000,00 kn. Projekt planiran iz pomoći u iznosu 458.0000,00 kn i vlastitih sredstava. Pomoć neće biti realizirana. Projekt se planira nastaviti kroz projekt Uređenje Trga sv. Trojstva.

-Požeške bolte - smanjenje za 1.811.430,00 kn sukladno dinamici radova, koji će se nastaviti i produžiti u idućoj godini.

-Rasvjeta u dvorani T. Pirc - smanjenje za 693.000,00 kn, obzirom na mogućnost prijave na natječaj. Planirano 560.000,00 iz izvora pomoći.

-Izgradnja tribine na stadionu Slavonije - smanjenje za 2.425.000,00 kn ili za 93,27% i sada iznosi 175.000,00 kn. Planirano sufinanciranje iz izvora pomoći u iznosu 2.600.000,00 kn.

-Rekonstrukcija Trga sv. Trojstva – smanjenje za 1.700.000,00 kn ili za 85% i sada iznosi 300.000,00 kn. Projekt planiran iz izvora pomoći u visini 2.000.000,00 kn.

Rashodi programa Osiguranje pomoćnika u nastavi za osobe s poteškoćama u razvoju smanjuju se za 29.742,00 kn, a odnose na Projekt Petica za dvoje IV. faza koji je povećan sukladno projiciranim rashodima za 249.058,00 kn i Projekt Petica za dvoje V. faza koji je smanjen za 278.800,00 kn, sukladno projiciranim troškovima.

Rashodi programa Ulaganje u razvoj ljudskih potencijala u iznosu 144.500,00 koji su planirani iz pomoći smanjuju se u cijelosti.

Rashodi programa Zaželi – zapošljavanje žena, koji se provodi kroz projekt PUK50, smanjuju se za 170.665,00 kn sukladno projiciranim troškovima.

Rashodi programa Unapređenja usluga za djecu u sustavu ranog i predškolskog odgoja koji se provode kroz projekt Požeški limači i Požeški limači II. smanjuje se za 144.283,00 kn, prema projekciji troškova za svaki projekt.

Rashodi programa Nabava spremnika za odvojeno prikupljanje komunalnog otpada planiraju se kroz dva projekta u suradnji sa Fondom za zaštitu okoliša i Komunalcem Požega. Rashodi se povećavaju za 452.000,00 kn.

Rashodi programa Energetska obnova javnih zgrada - društveni domovi, a odnosi se na obnovu društvenog doma u Novom Selu smanjuju se u cijelosti u iznosu 579.000,00 kn, od čega 354.000,00 kn iz izvora pomoći, obzirom da nije bilo natječaja.

Rashodi programa Školske prehrane povećavaju se za 645.000,00 kn za projekte Naša školska užina II i III.

Rashodi programa Implementacija sustava video nadzora javnih površina smanjuju se u cijelosti, od toga iz pomoći 360.000,00 kn.

Rashodi novog programa Ulaganje u partnerska područja Požega – Kreševo planirani su u iznosu 310.000,00 kn i to 230.000,00 kn iz izvora pomoći i 80.000,00 kn iz vlastitih sredstava.

Rashodi novog programa Ulaganje u stem područja planirani su u iznosu 22.650,00 kn kroz nekoliko projekata.

Rashodi novog programa Online youh big band Croatia planiran je kroz istoimeni projekt u iznosu 6.000,00 kn.

Rashodi novog programa Čitam planirani su kroz istoimeni projekt u iznosu 88.000,00 kn.

Rashodi novog programa Zdravi odabir planirani su kroz istoimeni projekt u iznosu 150.000,00 kn iz izvora pomoći.

Rashodi proračunskog korisnika Javne vatrogasne postrojbe Grada Požege povećani su za 611.282,00 kn ili za 14,80% i sada iznose 4.742.382,00 kn. Sredstva iz zakonskog standarda usklađena su sa aktualnom odlukom Vlade RH. Kroz druga povećanja osigurana su sredstva iznad zakonskog standarda za plaće i naknade vatrogasaca, te za prekovremeni rad, sukladno važećem kolektivnom ugovoru. Također je planirano povećanje koje se odrazilo na ovo povećanje, rashod iz donacije kombi vozila u iznosu 192.212,00 kn.

Rashodi proračunskog korisnika Lokalna razvojna agencija Požega smanjuju se za 274.850,00 kn ili za 14,80%. Rashodi se smanjuju radi usklađenja sa potrebnim rashodima do kraja godine, kolektivnim ugovorom, rashodima za djelatnike do kraja godine, obzirom da je jedna djelatnica na rodiljnom dopustu. Također se kroz rashode planira nekoliko soft projekata iz izvora pomoći i donacija.

Rashodi razdjela Upravni odjel za imovinsko-pravne poslove - razdjel 005 planirani su u iznosu 380.500,00 kn, za početak rada tog upravnog odjela i procjenu troškova na ishođenju potvrda, sudskih, javnobilježničkih, odvjetničkih i drugih troškova, ostalih nespomenutih troškova i eventualnih kamata po sudskim postupcima.

Rashodi razdjela Upravni odjel za proračun i financije - razdjel 006 planirani su u iznosu 3.806.810,00 kn, a prenijeti su djelomično iz dosadašnje razdjela Upravni odjel za financije. Kroz ovaj razdjel planirani su rashodi za redovnu djelatnost upravnih tijela, troškovi za plaće i naknade plaća, materijalna prava zaposlenih, za pojedine materijalne troškove i usluge platnog prometa, rashodi za tekuću zalihu proračuna koja je ostala u istoj visini i za otplate primljenih zajmova za postojeće kredite.

IV ZAVRŠNE ODREDBE

Detaljnije obrazloženje predloženih izmjena rashoda i izdataka razvidno je iz predloženih izmjena i dopuna programa rada upravnih tijela Grada Požege za 2021. godinu, izmjena i dopuna programa javnih potreba, programa održavanja i gradnje komunalne infrastrukture i izmjena i dopuna plana razvojnih programa za 2021. godinu.